Eskom: Govender bedank ook ná heraanstelling | Maroela Media
Khulu Phasiwe, Eskom-woordvoerder, het dié nuus aan Maroela Media bevestig.
Govender se bedanking volg een dag nadat Anoj Singh, geskorste finansiële hoof van Eskom, ook bedank het.
Sy bedanking volg nadat hy vroeg in Januarie weer in sy pos aangestel is ná hy in 'n dissiplinêre verhoor onskuldig op alle aanklagte teen hom bevind is.
"Phakamani Hadebe, die waarnemende uitvoerende Eskom-hoof, het vroeër vandag in 'n brief die skriftelike bedanking van Prish Govender ontvang waarin hy aandui dat hy Eskom se diens met onmiddellike inwerkingtreding wil verlaat. Sy bedanking is aanvaar en dit beteken eenvoudig dat mnr. Govender van vandag af nié meer 'n Eskom-werknemer is nie," het gesê.
Die parlementêre ondersoek na staatskaping en beweerde korrupsie by Eskom is Dinsdag hervat. Geen verband is nog tussen sy bedanking en die verhoor gelê nie.
Govender is vroeër geskors omdat hy glo betrokke was by die skandaal met die firma McKinsey waar hy na bewering geld aan die firma betaal het in 'n kontrak wat sedertdien onwettig en ongeldig verklaar is.
Ja ja natuurlik het sy bedanking niks te doen met korrupsie nie. Ek sukkel om enige iets te glo wat uit eskom se bestuur kom
Sifiso Dabengwa is op Eskom raad maar was CEO van MTN toe hulle die helse boete gekry het…..
En so moet hy 'n magsposisie en 'n magtige salaris agterlaat . . . en hy is onskuldig aan korrupsie? Ha ha.
Die rotte skarrel nou om selfbehoud, wanr hulle sien die skippie begin sink.
Al hierdie mense wat bedank nadat hulle geskors is, of klagtes teen hulle het, doen dit net vir die goue handdruk. Want is dit nie 'n reel dat jy nie vergoeding ontvang wanneer jy uitgeskop word nie, slegs wanneer jy bedank. Hier gaan weer miljoene rande belastinggeld vir die reeds volgestopte beursies !!!!
So val die vlieë een na die ander en bedank hopelik om nie vervolg te word nie? Ek vertrou dat die kommissie (wat ook seker 'n klomp belastingbetaler se geld gaan kos) nogsteeds ieder en elk wat in diens was by Eskom, sal vervolg indien die ondersoek vind dat hulle deel van die hele korrupte "untouchables" was. Liewe aarde, daar is nie een department of kantoor (wat 'n staatsinstelling is) wat nie korrup is nie! Hierdie land staan op Genade deur ons Hemelse Vader.